เอไอเอเปิดกรมธรรม์ชำระเบี้ยครั้งเดียว
เอไอเอเปิดตัวกรมธรรม์ใหม่ชูตุดเด่นชำระเบี้ยครั้งเดียว รับเงินคืน 2.7% ต่อปี
4 พ.ค. 2553

เอไอเอเปิดตัวกรมธรรม์ใหม่ชูตุดเด่นชำระเบี้ยครั้งเดียว รับเงินคืน 2.7% ต่อปี
นายไมเคิล พาร์คเกอร์ ประธานเจ้าหน้าที่บริหารฝ่ายการตลาด บริษัท อเมริกันอินเตอร์แนชชั่นแนลแอสชัวรันส์ หรือ เอไอเอ สาขาประเทศไทย เปิดเผยว่า เอไอเอเตรียมนำกรมธรรม์ประกันชีวิตแบบสะสมทรัพย์ 10 ปีชำระเบี้ยประกันภัยครั้งเดียว รับเงินคืนรายงวดทุกปี ๆ ละ 2.7% ของจำนวนเงินเอาประกันภัยมานำเสนอพิเศษเฉพาะในงาน งานมันนี่ เอ็กซ์โป 4 วันเท่านั้น โดยลูกค้าจะได้รับส่วนลดเบี้ยประกันภัย พร้อมสิทธินำเบี้ยประกันภัยที่ชำระไปหักลดหย่อนภาษีเงินได้บุคคลธรรมดาสูงสุดปีละไม่เกิน 100,000 บาท ซึ่งถือเป็นผลตอบแทนที่ดีมากเมื่อเปรียบเทียบกับอัตราผลตอบแทนในตลาดเงินปัจจุบัน
อัตราเบี้ยประกันภัยของกรมธรรม์ชำระเบี้ยประกันภัยครั้งเดียว 2.7% = 985 บาทต่อจำนวนเงินเอาประกันภัย 1,000 บาท โดยลูกค้าจะได้รับส่วนลดเบี้ยประกันภัย 3 บาทในกรณีที่ซื้อกรมธรรม์นี้ในจำนวนเงินเอาประกันภัย 250,000 – 499,999 บาท ในกรณีจำนวนเงินเอาประกันภัย 500,000 – 999,999 บาท รับส่วนลด 6 บาท และจำนวนเงินเอาประกันภัย 1 ล้านบาทขึ้นไปรับส่วนลด 9 บาท ยกตัวอย่างลูกค้าที่ซื้อกรมธรรม์ซิงเกิลพรีเมียมนี้ในวงเงินทุนประกัน 1 ล้านบาท ลูกค้าจะชำระเบี้ยประกันภัย 976,000 บาท โดยได้รับเงินคืนรายงวดทุกปี ๆ ละ 2.7% 
นอกจากกรมธรรม์ซิงเกิล พรีเมียม 10 ปีรับเงินคืนรายงวด 2.7% ต่อปีแล้ว ที่บูธเอไอเอยังนำเสนอกรมธรรม์อีกหลากหลายรูปแบบ ทั้งกรมธรรม์ 5Pay10 (Non-Par) ซึ่งเป็นกรมธรรม์ประกันชีวิตแบบสะสมทรัพย์ที่ชำระเบี้ยประกันภัยเพียง 5 ปี ให้ผลตอบแทนตลอดอายุสัญญา 500% ของจำนวนเงินเอาประกันภัย    
กรมธรรม์เอไอเอ ยูนิเวอร์แซล ไลฟ์ ซึ่งเป็นกรมธรรม์ประกันชีวิตที่ได้รับความนิยมของบริษัท เพราะมีความยืดหยุ่นสูง สามารถตอบ สนองความต้องการที่เปลี่ยนแปลงไปในแต่ละช่วงเวลาของชีวิต กรมธรรม์เอไอเอลิงค์ ซึ่งเป็นกรมธรรม์ยูนิตลิงค์แบบแรกของไทยที่ให้ความคุ้มครองชีวิตควบคู่ไปกับโอกาสรับผลตอบแทนที่เพิ่มมากขึ้นจากการลงทุนในกองทุนรวม รวมทั้งรับบริการตรวจสุขภาพทางการเงิน ที่จะช่วยให้ทราบจำนวนเงินที่แท้จริงที่ต้องเตรียมพร้อมเพื่อบรรลุเป้าหมายทางการเงินและความต้องการที่สำคัญๆในชีวิต และสามารถรับมือกับเหตุการณ์ที่ไม่คาดฝันได้อย่างมีประสิทธิภาพ 
ลูกค้าที่ซื้อกรมธรรม์ประกันชีวิตหรือประกันอุบัติเหตุส่วนบุคคลแบบใดก็ได้ภายในงานจะได้รับกระเป๋า 1 ใบ นอกจากนี้ บริษัทยังมีข้อเสนอพิเศษมากมาย โดยผู้เยี่ยมชมบูธสามารถร่วมสนุกกับเกมเพื่อรับของที่ระลึกด้วย
นอกจาก จะนำเสนอบูธในธีม The Power of We ที่แสดงให้เห็นถึงความเชื่อที่ว่า หากลูกค้าและบริษัทร่วมกันดำเนินการใด จะสามารถสร้างสรรค์สิ่งที่ทรงคุณค่า ทั้งในด้านการออมเงินเพื่อบรรลุเป้าหมายทางการเงินส่วนบุคคล รวมทั้งการช่วยเหลือสังคม